CELEX: 31992R0921
Language: el
Date: 1992-04-10 00:00:00
Title: Κανονισμός (ΕΟΚ) αριθ. 921/92 της Επιτροπής της 10ης Απριλίου 1992 για την τροποποίηση ορισμένων προκαθορισμένων ενισχύσεων για τους ηλιανθόσπορους μετά την κατάργηση του ισπανικού δασμού που εφαρμόζεται στους ηλιανθόσπορους που εισάγονται από τρίτες χώρες

Avis juridique important

|

31992R0921

Κανονισμός (ΕΟΚ) αριθ. 921/92 της Επιτροπής της 10ης Απριλίου 1992 για την τροποποίηση ορισμένων προκαθορισμένων ενισχύσεων για τους ηλιανθόσπορους μετά την κατάργηση του ισπανικού δασμού που εφαρμόζεται στους ηλιανθόσπορους που εισάγονται από τρίτες χώρες  

Επίσημη Εφημερίδα αριθ. L 098 της 11/04/1992 σ. 0016 - 0016

ΚΑΝΟΝΙΣΜΟΣ (ΕΟΚ) αριθ. 921/92 ΤΗΣ ΕΠΙΤΡΟΠΗΣ  της 10ης Απριλίου 1992  για την τροποποίηση ορισμένων προκαθορισμένων ενισχύσεων για τους ηλιανθόσπορους μετά την κατάργηση του ισπανικού δασμού που εφαρμόζεται στους ηλιανθόσπορους που εισάγονται από  τρίτες χώρεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1720/91 (2), και ιδίως το άρθρο 27 παράγραφος 4,  τον κανονισμό (ΕΟΚ) αριθ. 1678/85 του Συμβουλίου της 11ης Ιουνίου 1985 για τον καθορισμό των ισοτιμιών που θα εφαρμοσθούν στο γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 668/92 της Επιτροπής (4),  τον κανονισμό (ΕΟΚ) αριθ. 1569/72 του Συμβουλίου της 20ής Ιουλίου 1972 για την πρόβλεψη ειδικών μέτρων για τους κραμβόσπορους, τους γογγυλόσπορους και τους ηλιανθόσπορους (5), όπως τροποποιήθηκε τελευταία από τον κανονισμό (ΕΟΚ) αριθ. 2206/90 (6), και  ιδίως το άρθρο 2 παράγραφος 3,  τον κανονισμό (ΕΟΚ) αριθ. 478/86 του Συμβουλίου της 25ης Φεβρουαρίου 1986 για τον καθορισμό του τρόπου προσαρμογής της επιστροφής και της ενισχύσεως για τους κραμβόσπορους, τους γογγυλόσπορους και τους ηλιανθόσπορους, που παράγονται ή μεταποιούνται στην  Ισπανία και στην Πορτογαλία, και ιδίως το άρθρο 1 (7),  Εκτιμώντας ότι ο κανονισμός (ΕΟΚ) αριθ. 3657/91 της Επιτροπής (8) εξουσιοδοτεί την Ισπανία να καταργήσει τους δασμούς που εφαρμόζονται στους ηλιανθόσπορους που εισάγονται από τρίτες χώρες- ότι η Ισπανία κατήργησε τους προαναφερθέντες δασμούς- ότι ο  ισπανικός δασμός που εφαρμόζεται στους ηλιανθόσπορους που εισάγονται από τρίτες χώρες μηδενίστηκε από τις 13 Φεβρουαρίου 1992- ότι συνεπώς η ενίσχυση που εφαρμόζεται στην Ισπανία κατά την εξακρίβωση των ηλιανθόσπορων από την ημερομηνία αυτή πρέπει να  λάβει υπόψη την κατάργηση αυτή κατά τη χρησιμοποίηση των πιστοποιητικών προκαθορισμού που έχουν εκδοθεί προηγουμένως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στην περίπτωση κατά την οποία ένα πιστοποιητικό προκαθορισμού έχει εκδοθεί πριν από τις 13 Φεβρουαρίου 1992 και χρησιμοποιείται από την ημερομηνία αυτή για την εξακρίβωση των ισπανικών ηλιανθοσπόρων που μεταποιήθηκαν στην Ισπανία, το ποσό της  ενισχύσεως που εφαρμόζεται είναι εκείνο που ισχύει για τους ισπανικούς ηλιανθόσπορους που μεταποιούνται στα άλλα κράτη μέλη.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Απριλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. 172 της 30. 9. 1966, σ. 3025/66. (2) ΕΕ αριθ. L 162 της 26. 6. 1991, σ. 27. (3) ΕΕ αριθ. L 164 της 24. 6. 1985, σ. 11. (4) ΕΕ αριθ. L 71 της 18. 3. 1992, σ. 21. (5) ΕΕ αριθ. L 167 της 25. 7. 1972, σ. 9. (6) ΕΕ αριθ. L 201 της 31.  7. 1990, σ. 11. (7) ΕΕ αριθ. L 53 της 1. 3. 1986, σ. 55. (8) ΕΕ αριθ. L 348 της 17. 12. 1991, σ. 38.